Încă o localitate a semnat Declarația de Unire cu România. Comuna Gotești, raionul Cantemir, este prima localitate din sudul Republicii Moldova și prima de la Prut, care a votat unirea cu România.

Declarația a fost semnată de 10 consilieri, primarul Panainte Chicicov și cetățeanul de onoare al localități, profesorul de istorie, Petru Gaidău.

Până acum, declarația de Unire cu România a fost semnată de mai multe localități între care Puhoi, Parcova, Fântâna Albă, Feștelița, Opaci, Bardar, Ruseștii-Noi, Ulmu și Văsieni.

Menționăm că președintele Igor Dodon a anunțat că va convoca „de urgență” Consiliul Suprem de Securitate pentru „a se lua atitudine cu privire la acțiunile îndreptate împotriva suveranității statului”.